அத்தை பெண்ணையோ அல்லது தாய் தகப்பன் தேடிச் சேர்த்த வேறு உறவுப்பெண்ணையோ கட்டிக்கொண்டு பம்பாய் , கல்கத்தா என்று மறைந்தார்கள். இந்த இளைஞர்களில் யாரையாவது , விடுமுறை நாட்களில் எங்கள் ஊர் திரும்பும்போது மனைவி சகிதம் மீராபாய் டீச்சர் பார்த்துவிட்டால் , அன்று இரவு ரத்னாவிடம் , " அந்த மயில் வீட்டுக்காரர் பிள்ளை அவன் பெண்டாட்டியைக் கூட்டிக்கொண்டு போகிறான் , பார்த்தேன். இதைவிட அவன் ஒரு கருங்குரங்கைக் கட்டிக்கொண்டிருக்கலாம் ! வெட்கம் கெட்ட பயல் " என்று திட்டுவாள். “ அம்மா , அவர் பெண்டாட்டி எப்படி இருந்தால் நமக்கு என்ன ?